Държавен вестник, бр. 40, 2019 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  40
3. „предприятия от финансовия сектор“ са:
а) регулираните пазари, Централният 
депозитар, инвестиционните посредници, 
инвестиционните, управляващите дружества 
и дружествата със специална инвестиционна 
цел;
б) застрахователите, презастрахователите 
и здравноосигурителните дружества;
в) дружествата, осъществяващи дейност 
по допълнително социално осигуряване;
г) специализираните одиторски пред-
приятия със седалище в страната, които са 
одитори на банки;
д) финансовите институции, вписани в 
регистъра по чл. 3, ал. 2 от Закона за кре-
дитните институции или лицензирани или 
регистрирани по друг закон;
е) дружествата за електронни пари;
ж) операторите на платежна система;
з) чуждестранните лица, които според 
законодателството на съответната държава 
имат статут на лица по букви „а“ – „ж“;
4. „сравними с банка институции“ са: 
държавни органи или други публичноправни 
субекти, чиито основни функции включват 
управление и контрол на държавни или 
международни публични финансови активи 
или управление, контрол и инвестиране на 
парични средства или финансов надзор върху 
предприятия по т. 3;
5. „сравними с банка дружества“ са пред-
приятията от финансовия сектор, чиято 
дейност подлежи на лицензиране и надзор;
6. „предприятия от нефинансовия сектор“ 
са лицата, различни от посочените в т. 2 – 5;
7. „активи, съпоставими със стойността 
на активите на банката“ са активите, чиято 
балансова стойност е в размер не по-малък 
от 60 % от балансовата стойност на активите 
на банката, за участие в управлението на 
която се иска издаване на одобрение;
8. „значима банка“ е банка:
а) идентифицирана от БНБ като системно 
значима институция съгласно критериите 
по Наредба № 8 за капиталовите буфери на 
банките (ДВ, бр. 40 от 2014 г.);
б) друга банка, определена от БНБ като 
значима въз основа на оценка на нейната 
големина, вътрешна организация и предвид 
естеството, мащаба и сложността на извърш-
ваната от нея дейност съгласно критериите 
по т. 23 от Насоките на ЕБО; Българската 
народна банка оповестява актуализиран 
списък на тези банки.
§ 2. Всички документи на чужд език, 
представени по реда на тази наредба, се 
придружават с превод на български език, 
извършен от лице, правоспособно да прави 
преводи на съответния език, а представяни-
те официални документи трябва да бъдат и 
легализирани. Подуправителят, ръководещ 
управление „Банков надзор“, може да поиска 
отделни частни документи от съществено 
значение за преценката на квалификацията 
и професионалния опит на лицето да бъдат с 
нотариална заверка на подписите на лицата, 
които са ги издали.
§ 3. Банките прилагат Насоките на ЕБО, 
включително относно:
1. съдържанието на понятията на Закона 
за кредитните институции и тази наредба;
2. подбора на кандидати за членове на 
управителния съвет (съвета на директорите) 
и на надзорния съвет и извършването на 
оценка на индивидуалната и колективната 
им пригодност; 
3. назначаването на лица на длъжности 
с ключови функции.
Преходни и заключителни разпоредби
§ 4. (1) Банките са длъжни да приемат 
политиките и правилата по тази наредба в 
3-месечен срок от влизането є в сила.
(2) В срока по ал. 1 банките представят 
в БНБ информация относно независимите 
членове в надзорния съвет, съответно в 
съвета на директорите. 
§ 5. Заварените при влизането в сила на 
наредбата производства се довършват по 
досегашния ред. 
§ 6. Издадените до влизането в сила 
на тази наредба одобрения за членове на 
управителния съвет (съвета на директори-
те) и на надзорния съвет на банка запазват 
действието си.
§ 7. Наредбата се издава на основание 
чл. 10, ал. 6, чл. 11, ал. 2 и 3, чл. 11а, ал. 3, 
чл. 73, ал. 6 и чл. 73в, ал. 2 и § 1, т. 50 във 
връзка с § 13 от преходните и заключител-
ните разпоредби на Закона за кредитните 
институции и е приета с Решение № 148 от 
24 април 2019 г. на Управителния съвет на 
Българската народна банка.
§ 8. Наредбата отменя Наредба № 20 
от 2009 г. за издаване на одобрения за 
членове на управителния съвет (съвета на 
директорите) и надзорния съвет на кредит-
на институция и изисквания във връзка 
с изпълнение на техните функции (обн., 
ДВ, бр. 36 от 2009 г.; изм. и доп., бр. 10 от 
2010 г. и бр. 40 от 2014 г.).
Управител: 
Димитър Радев